《留题王官谷》
宋代·李釜

司空唐达士，寂寞卧云岑。扰扰任群态，休休信此心。

泉声半山急，柳色旧庭深。彷佛登临处，遗踪一访寻。

作者简介：李釜（？～一一三○），字元量，淮水人。哲宗元符三年（一一○○）进士（《宋历科状元录》卷四）。权通判河中府（《摛文堂集》卷七），知筠州（《大隐集》卷二）。徽宗政和末知真州，坐席间戏语免官（《挥麈录》后录卷八）。高宗建炎四年卒（《建炎以来系年要录》卷三六）。